P r o p o z í c i e 

PRIMÁTORKA MESTA LUČENEC PhDr. Alexandra Pivková 
vyhlasuje   
6. ročník VÝTVARNEJ SÚŤAŽE  
 Petrohrad očami detí 
s podtitulom UMENIE PETROHRADU

pod patronátom GUBERNÁTORA MESTA SANKT PETERBURGU
Alexandra Dmitrijeviča Beglova
Organizátor  súťaže: 	
Mesto Lučenec, Mestský úrad, oddelenie školstva, sociálnych vecí, kultúry a športu  
Predseda súťaže  PaedDr. Augustín Čisár   

    Múzeum ERMITÁŽ, ktorého umelecké fondy evidujú viac ako tri milióny artefaktov svetového kultúrneho dedičstva od praveku až po súčasnosť, vystavované vo viac ako štyristo sálach, je rozmiestnené v komplexe šiestich budov rozložených na nábreží rieky Nevy susediacich s ústrednou budovou Zimného paláca, niekdajšieho sídla ruských cárov. Pestrá zbierka umeleckých diel, obrazy, sochy, dobové oblečenie, predmety bežnej potreby našich predkov, najznámejšie diela Ruských a svetových umelcov, neopomínajúc skvosty architektúry, majestátnosť budov mesta Sankt Peterburg, mosty a fontány. Súťažiaci môžu  ľubovoľnou technikou  stvárniť UMENIE PRTROHRADU.  
                                                   
PODMIENKY ÚČASTI

        Súťaže sa môžu zúčastniť žiaci ZŠ, ZUŠ , SŠ , jednotlivci a kolektívy. Súťažiaci ľubovoľnou výtvarnou technikou môžu stvárniť krásy umenie v Petrohrade. 
Vítané sú rôzne techniky, ako kresba, maľba, perokresba, akvarel,  kombinované techniky, grafika : linorez, linoryt, drevorez, drevoryt, suchá ihla a pod.  

Súťažné práce formátu najviac A3  zašle škola, alebo  jednotlivec do  30.11. 2021 na adresu:
Mestský úrad
oddelenie  školstva, sociálnych vecí, kultúry a športu
Bc. Renáta Libiaková Peržeľová
Ul.  Novohradská ul. č. 1
984 01 L u č e n e c
Slovenská republika
Tel. číslo : 0421/ 047/4307232, 00421 905 614 782

Obálku označte heslom      „  súťaž Petrohrad očami detí “.

Výstava  bude sprístupnená v priestoroch  radnice mesta Lučenec.  Vybrané práce  budú vystavené    v meste Petrohrad.  

      Každá práca okrem signatúry na prednej strane má byť na rube označená týmito údajmi:
a/ meno autora/ tel. kontakt na zákonného zástupcu prípadne školu
b/ veková kategória
c/ meno vyučujúceho
d/ adresa školy 
e/ pečiatka školy
f/ dátum vyhotovenia
g/ názov diela 
      Prosíme, aby údaje o autorovi boli vypísané čitateľne.   
 
Do súťaže budú zaradené len originálne práce. Práce, s ktorými sa súťažiaci už zúčastnili iných súťaží, odborná porota vyradí! Budú vyradené i práce, ktoré tematicky nespĺňajú kritéria súťaže.
VEKOVÉ KATEGÓRIE                                                            
   I.  kat.  ZUŠ      I                 / 6      -    10 rokov/
   II. kat.  ZUŠ      II                 / 11    -    15 rokov/
  III. kat.  ZŠ        1     -  4 ročník
  IV. kat.  ZŠ         5    -   7 ročník
   V. kat.  ZŠ         8    -   9 ročník
  VI. kat.  Stredné školy / aj stredné školy s umeleckým zameraním/

VYHODNOTENIE  SÚŤAŽE 
        Súťažné práce vyhodnotí odborná porota, ktorú ustanoví organizátor. Okrem prvých troch cien v každej kategórii, porota môže udeliť aj mimoriadne ceny. Organizátori si vyhradzujú právo niektorú z cien neudeliť, alebo zvýšiť počet cien. Výsledky súťaže budú uverejnené v tlači a oficiálnej stránke mesta Lučenec www.lucenec.sk  Účastníci, ktorým odborná porota udelí niektorú z cien, budú pozvaní na slávnostnú vernisáž , kde si prevezmú ceny a diplomy.  

ZÁVEREČNÉ   USTANOVENIA
        Práce ostávajú k dispozícii vyhlasovateľovi súťaže, nevracajú sa  a organizátori ich využijú podľa vlastného uváženia. Organizátori si vyhradzujú právo reprodukovať práce v tlači v záujme propagácie.

Súťažiaci zaslaním výtvarnej práce do súťaže súhlasí  so spracovaním  osobných údajov pre účely súvisiace s organizovaním a propagáciou uvedeného podujatia v zmysle zákona č. 18/2018 Z. z. o ochrane osobných údajov. Pokiaľ je Súťažiaci dieťa, má menej ako 16 rokov, súhlas so spracovaním jeho osobných údajov zaslaním výtvarnej práce do súťaže poskytuje nositeľ rodičovských práv a povinností.